R E P U B L I K A  H R V A T S K A
OSNOVNA ŠKOLA ZDENKA TURKOVIĆA
KUTJEVO, Republike Hrvatske 26   

KLASA: 602-13/26-05/6
URBROJ: 2177-24-06-26-02
Kutjevo, 30. rujna 2026.

Z A P I S N I K
sa sjednice Učiteljskog vijeća Osnovne škole Zdenka Turkovića, Kutjevo održane 30. rujna 2026. u školi u Kutjevu.
Ravnatelj je u 18:45 sati otvorio sjednicu Učiteljskog vijeća sa sljedećim dnevnim redom:
1. Školski kurikulum za školsku godinu 2026./2027. i Godišnji plan i program za školsku godinu 2026./2027.
2. Zahtjev za oslobađanje učenika od dijela aktivnosti na nastavi Tjelesne i zdravstvene kulture
3. Zahtjev za ispis učenika s izborne nastave Informatike
4. Školski projekt
5. Razno

Ravnatelj je pozdravio prisutne. 
Učiteljsko vijeće je prihvatilo dnevni red, a ujedno je prihvatilo i zapisnik s prethodne sjednice.

Točka 1.
Pedagog je predstavio kurikulum za ovu školsku godinu. 
Ravnatelj je predstavio Godišnji plan i program za ovu školsku godinu. 
Učiteljsko vijeće je jednoglasno prihvatilo Školski kurikulum i Godišnji plan i program za 2026./2027. godinu. 

Točka 2.
Predstavljene su zamolbe za oslobađanje od nastave Tjelesne i zdravstvene kulture.
Razrednica 1. a razreda upoznala je vijeće sa zdravstvenom situacijom učenice T. K. Učenica Razredno vijeće, stručna služba i operativne djelatnice upućeni su u situaciju i kako postupiti ako učenici ne bude dobro. Učiteljsko vijeće je prihvatilo zamolbu. 
Razrednica 2. a razreda upoznala je vijeće sa zdravstvenim stanjem svog učenika. Učenik G. T. K. je i prošle godine bio oslobođen nastave Tjelesne i zdravstvene kulture u potpunosti. Učiteljsko vijeće je prihvatilo zamolbu. 

Točka 3.
Ravnatelj je pročitao zamolbu majke učenice B. Š. iz 8. b razreda. Majka traži dopuštenje da se učenica ispiše s izbornog predmeta nastave Informatike iako je zakonski rok za to prošao. Razlozi koje navodi majka nisu opravdani. Učiteljsko vijeće je glasalo te je jednoglasno odbilo prihvatiti ovu zamolbu. 

Točka 4.
K. B. predstavila je školski projekt razredne nastave – „U svijetu zanimanja“. 
Voditeljice školskog projekta predmetne nastave su S. M. i L. M. Svaka od njih je predstavila svoj dio projekta. (Projekt „Zrcalo generacija“ i priredba „Ogledalo generacije“).
Točka 5.
Ravnatelj je iznio nekoliko bitnih informacija koje se tiču obilježavanja važnih datuma u 1. polugodištu.  
Nastavnica M. J. A. ukazala je na problem odlaska učenika u pekaru nakon nastave, neopreznog pretrčavanja ceste i kašnjenja u autobus. 
Pedagog je također rekao nekoliko informacija – sugestije o načinu popunjavanja eDnevnika vezano za uvodni sat, pisane provjere, ažuriranje podataka, pedagoške mjere i sl. 
Predstavljene su ponude za ekskurziju kolektiva.  
Ravnatelj se dotaknuo i potrebe nekih izmjena u Kućnom redu. 

Ravnatelj zaključuje sjednicu i pozdravlja članove. 

Privitci:
1. Poziv za sjednicu Učiteljskog vijeća
2. Popis prisutnih članova Učiteljskog vijeća
3. Godišnji plan i program rada za školsku godinu 2026./2027.
4. Školski kurikulum za školski godinu 2026./2027.


             Zapisničar:                                                                                           Ravnatelj:
Martina Nikolić, mag. informatol.			                        Milorad Bandalo, dipl. teol.
